Diari Oficial de la Generalitat Valenciana


Sumari del DOGV 4308, del 06-08-2002 (2002/8730)

DECRET 125/2002, de 30 de juliol, del Govern Valencià, pel qual es crea el Col·legi Públic núm. 96, de València.
----------------------------------------------------------------------------------------------------------------

### Dades del document

Número de DOGV
:   4308

Data del DOGV
:   06-08-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/8730


Data del document
:   30-07-2002

Organisme emissor
:   Conselleria de Cultura i Educació

Tipus de document
:   Decret

Correcció d'errades

 Descriptors 

:   * València
    * centre d'ensenyament

DECRET 125/2002, de 30 de juliol, del Govern Valencià, pel qual es crea el Col·legi Públic núm. 96, de València. [2002/8730]
  
La projecció de les dades censals va aconsellar, en el seu moment, que en el Mapa Escolar de la Comunitat Valenciana es preveiera la creació d'un nou centre docent en el districte escolar VL 7513, Algirós, de la ciutat de València, que s'identificava amb el codi 46N00033.
  
Per a fer front a les necessitats d'escolarització de la zona l'Ajuntament de València, per acord adoptat el 30 de maig de 1997, va posar a disposició de la Generalitat Valenciana una parcel·la en l'av. Blasco Ibáñez- c/ Josep M. Haro. Tot això en el marc de col·laboració establit en l'apartat tercer de la disposició addicional dessetena de la Llei Orgànica 1/1990, de 3 d'octubre, d'Ordenació General del Sistema Educatiu i el Reial Decret 2.274/1993, de 22 de desembre, de Cooperació de les Corporacions Locals amb el Ministeri d'Educació i Ciència, d'aplicació supletòria a la Comunitat Valenciana.
  
Per a albergar el citat centre docent la Societat Mercantil Construccions i Infraestructures Educatives de la Generalitat Valenciana, SA ha gestionat la construcció d'un nou edifici escolar en la citada parcel·la.
  
En virtut d'això, de conformitat amb el que establix l'article 17 de la Llei Orgànica 8/1985, de 3 de juliol, Reguladora del Dret a l'Educació i en l'article 1 del Reglament Orgànic i Funcional de les Escoles d'Educació Infantil i dels Col·legis d'Educació Primària, aprovat pel Decret 233/1997, de 2 de setembre, a proposta del conseller de Cultura i Educació i després de la deliberació del Govern Valencià, en la reunió del dia 30 de juliol de 2002,
  
DECRETE
  
Article 1
  
Es crea el centre docent següent:
  
- Província: València
  
- Localitat: València
  
- Denominació: Col·legi Públic núm. 96
  
- Codi: 48723809
  
- Titular: Generalitat Valenciana
  
- Domicili: c/ Josep Maria Haro, s/n
  
- Composició: 6 unitats d'Educació Infantil i 12 d'Educació Primària
  
- Capacitat: 150 llocs escolars d'Educació Infantil i 300 d'Educació Primària
  
Article 2
  
Els llocs de treball del centre seran els següents:
  
- 7 d'Educació Infantil
  
- 12 d'Educació Primària
  
- 1 d'Educació Primària, Idioma Estranger, Anglés
  
- 1 d'Educació Primària, Idioma Estranger, Francés
  
- 2 d'Educació Primària, Educació Física
  
- 1 d'Educació Primària, Música
  
- 2 d'Educació Especial, Pedagogia Terapèutica
  
Article 3
  
El centre iniciarà les seues activitats en el curs escolar 2002/03 en el qual impartirà els programes d'educació bilingüe d'Incorporació Progressiva (PIP) i el d'Ensenyança en Valencià (PEV).
  
DISPOSICIÓ ADDICIONAL
  
El que establix el present decret s'inscriurà en el Registre de Centres Docents de la Comunitat Valenciana.
  
DISPOSICIONS FINALS
  
Primera
  
Es faculta el conseller de Cultura i Educació perquè adopte totes les mesures que siguen necessàries per al compliment i desplegament del que establix este decret, així com per a modificar, si és procedent, la configuració del centre.
  
Segona
  
El present decret entrarà en vigor al sendemà de la seua publicació en el Diari Oficial de la Generalitat Valenciana. No obstant això, els seus efectes s'entenen referits a l'inici del curs escolar 2002/2003.
  
València, 30 de juliol de 2002.
  
El president de la Generalitat Valenciana,
  
JOSÉ LUIS OLIVAS MARTÍNEZ
  
El conseller de Cultura i Educació,
  
MANUEL TARANCÓN FANDOS